Otvoreno pismo studentima u Srbiji i onima koji ih podržavaju:
- Dragi moji, ja vas navodim kao primjer na mojim predavanjima studentima širom svijeta. Nije nimalo lahko pokrenuti tolike mase u totalitarnom režimu gdje vladaju radikali najgore vrste na svijetu i čovjek kojem ni ubijanje komšija nije nešto strano. Za jednog je tražio stotinu drugih, a drugi ste mu mogli biti i vi, jer je posve očito da je samo on sebi bitan i njegova porodica - naravno i vlast! Nekoliko puta je rekao da će dati život, ali da vlast ne da, zato vas smatram herojima, jer ste usprkos tome hrabro ustali i tražite promjene!
Na zadnjim protestima su se pojavile neke zastave koje su izazvale ogorčenje kod nekih građana pa čak i vaših profesora čiju ste podršku imali. 
Dragi moji, ako ste u početku lomili koplja na kojima je visila zastava EU, nemojte dozvoliti da vam mašu zastavama entiteta rs nastalog na genocidu u BiH, ako ne zbog nas preživjelih žrtava genocida, onda barem zbog vas, jer jedino od njih niste dobili podršku iz regiona. Čak šta više, dobili ste kritiku Dodika&com, smatraju vas plaćenicima koji rušite njihov režim, a podršku imate kolega iz Zagreba, Sarajeva, Podgorice...svih osim Banjaluke!
Tetkin sin, Aleksandar Vulin je iskoristio priliku da pljuje po vama u Banjaluci na obilježavanju dana kad je počeo genocid u BiH. Nije moguće da vi to ne znate?
Zato je jako tužno i razočaravajuće bilo vidjeti zastave rs u prvom planu na protestima, a vidjele su se zastave i s likom sina velikog vođe, Danila Vučića!
To je dokaz da se BIA izmješala među vas i da vam žele razbiti redove. Neke kolege profesori su javno zbog toga obznanili da vam uskraćuju podršku. Moju još uvjek imate, a njih pozivam da ne odustaju i daju vam daju šansu da to ispravite!

Šaljem vam mnogo tolih zagrljaja iz Sarajeva!
Muhamed Mahmutović, pisac